Diari Oficial de la Generalitat Valenciana


Sumari del DOGV 8675, del 12-11-2019 (2019/10859)

Extracte de la Resolució de 31 d'octubre de 2019, de la Direcció General de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant la Resolució de 28 de desembre de 2018, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació i formació «Tallers d'ocupació», amb càrrec a l'exercici pressupostari 2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8675

Data del DOGV
:   12-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10587


Data del document
:   31-10-2019

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 31 d'octubre de 2019, de la Direcció General de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant la Resolució de 28 de desembre de 2018, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació i formació «Tallers d'ocupació», amb càrrec a l'exercici pressupostari 2019. [2019/10225]  
  
BDNS (identif.): 439880.  
De conformitat amb el que es preveu en els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la modificació de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Mitjançant la Resolució de 28 de desembre de 2018, de la Direcció General del Servei Valencià d'Ocupació i Formació, publicada en el DOGV núm. 8490, de 20 de febrer de 2019, es va aprovar la convocatòria de subvencions del programa mixt d'ocupació i formació Tallers d'Ocupació, amb càrrec a l'exercici pressupostari 2019, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes, amb càrrec a la línia genèrica de subvenció S2946000 del capítol IV, del subprograma 322.52, del pressupost del LABORA Servei Valencià d'Ocupació i Formació per a l'exercici 2019.   
Per la Resolució de 17 d'octubre de 2019, del conseller d'Hisenda i Model Econòmic, s'autoritza una generació de crèdit per majors ingressos del Servei Públic d'Ocupació Estatal, i s'incrementa la línia esmentada en 32.280.567 euros.  
D'altra banda, existeix un saldo disponible en la línia S2946000 de 900.025,80 euros, que no serà utilitzat, per la qual cosa hi ha una quantitat global de 44.292.978,80 euros, que pot ser destinada a l'esmentada convocatòria de 28 de desembre de 2018.  
  
En la disposició final primera de l'Ordre 11/2016, adés esmentada, es faculta la Direcció General de LABORA Servei Valencià d'Ocupació i Formació per a dictar les instruccions i adoptar les mesures que considere oportunes per a l'execució i aplicació de l'esmentada ordre, quan hi concórreguen circumstàncies degudament motivades; les instruccions i les mesures esmentades, quan tinguen caràcter general, hauran de publicar-se en el Diari Oficial de la Generalitat Valenciana.  
Així mateix, se la faculta perquè, mitjançant una resolució que serà publicada en el DOGV, i sense necessitat d'obrir un nou termini de presentació de sol·licituds, puga redistribuir i desafectar els crèdits inicialment previstos en la convocatòria per a un determinat exercici, i en el cas que en el pressupost d'aquest exercici existira crèdit disponible, incrementar les dotacions econòmiques per a adjudicar ajudes a altres projectes, presentats a l'empara de la convocatòria i que, reunint tots els requisits, inicialment no pogueren ser finançats per insuficiència de crèdit.  
Fent ús de les facultats esmentades, es procedeix, mitjançant la resolució a la qual es refereix el present extracte, a incrementar la dotació pressupostària assignada en el resolc segon de la Resolució de 28 de desembre de 2018, de la Direcció General del Servei Valencià d'Ocupació i Formació, adés esmentada, amb càrrec a la línia genèrica de subvenció S2946000, del capítol IV del subprograma 322.52, del pressupost de LABORA Servei Valencià d'Ocupació i Formació per a l'exercici 2019, fins a un import global màxim de 30.457.744,80 euros, la qual cosa suposa un increment de 93.677.075,80 euros que s'afegeixen a la dotació inicial estimada, que pujava a 09.384.094 euros.  
  
  
València, 31 d'octubre de 2019.- El director general de LABORA Servei Valencià d'Ocupació i Formació: Enric Nomdedéu i Biosca.